A kert konyhája

Beh MAriann

Négy évszak ehető növényei receptekkel

2

tartalom

Előszó 6

Növények 11

Bevezetés 13

Fűszernövények 15

Vadontermők 61

Ehető virágok 69

Feldolgozás 85

A növények begyűjtése és feldolgozása 87

A pesto 91

A növények szárítása 92

Herbateák készítése 95

Fűszernövények télen a lakásban 98

Receptek 103

Tavasz 105

Virágszirmokba forgatott petrezselymes sajtgolyók 106

Zamatos lazactatár 109

Medvehagymás túrókrém 110

Tavaszi saláta 113

Mentás zöldborsókrémleves 114

Hideg szamócás rebarbaraleves thai bazsalikommal 117

Reteklevél-főzelék kacsával 118

Petrezselymes metélt spárgával és kecskesajttal 121

Csalánpalacsinta bodzavirágos szamócaszósszal 122

Diós répatorta fűszeres mascarponekrémmel 125

Bodzaszörp akáccal és rózsával 126

Uborkás-zsályás frissítő 129

Nyár 131

Sárgadinnye thai bazsalikommal és sonkával 133

Csilis zöld paradicsom 134

Kapros zöldbableves 137

Grillezett karaj szivárványsalátával 138

Töltött szőlőlevél izsóppal, tárkonyos-joghurtos szósszal 141

Bazsalikompestós tészta korianderes koktélrákkal 142

Rozmaringos-meggyes pite 145

Kókuszos-mentás görögdinnyetorta 146

Caprese bazsalikomos paradicsomfagyival 149

Virágos-fűszeres fagyivariációk és méregzöld jégkockák 152

Narancsos hársvirágszörp 155

Levendulás latte 156

Ősz 159

Kakukkfüves pizza bazsalikomos paradicsomszósszal 160

Céklás rizottó zsályával 163

Citromfüves sajttorta 164

Csokoládés cukkinimuffin 167

Diós szőlősaláta 168

Együtt sült őszi finomságok 171

Mentás-fahéjas birsalmakrémleves 172

Fűszeres bodzaszósz húsgolyóval 176

Sült zöldségek rozmaringgal és tojással 176

Szurokfüves paradicsomszószban sült csirke kókuszos sárgarépapürével 179

Zöld tea mentával és bazsalikommal 180

Zsályás sütőtökkrémleves céklával 183

Tél 185

Fűszeres-céklás dzadzíki 186

Mesél az erdő 189

Vöröslencse-saláta kakukkfűvel és fetával 190

Mézes céklakrémleves citromkakukkfűvel 194

Édesburgonya-krémleves curryfűvel 195

Körtével és rozmaringgal sült szűzpecsenye 196

Lazac kamillás-körömvirágos csicsókapürével 199

Csilis-diós zabpelyhes sütik 200

Anna kedvenc fahéjas-almás pitéje babérral 203

Rozmaringos mézeskalács 204

Kakukkfüves zöldségcsipsz 207

Gyömbéres-körtés zsályatea 208

Narancsos-rozmaringos forró csoki 211

Köszönöm 212

Tárgymutató 214

Függelék 218

3

4

fűszernövények

Nagyszüleimnek.

5

tavasz

6

előszó

Gyerekkorom óta a kertben érzem magam a legjobban, és az egykori élmények nagyon mély nyomot hagy-tak bennem. ”A kertből egyenesen az asztalra” érzés már egészen korán magával ragadott: amikor 3-4 évesen a nagypapám oldalán bejártam a budafoki kertünket, és segítettem a konyhakertben paradicsomot, papri-kát, petrezselymet és az üvegházban uborkát szedni, minden alkalommal valami különleges izgalom járt át. A friss finomságokat együtt fogyasztotta el reggelire a család. Én közben arra gondoltam, azért olyan jóízű minden, mert mi termesztettük – és valóban így is volt.

A vidéki nagymamámnál is hasonló élményeket szívtam magamba, sőt nála mindez még a horgászattal és az állattartással is kiegészült. A házához közeli kis tóhoz, a Duna-völgyi-főcsatorna partjára jártunk minden hétvégén apukámmal horgászni. Amikor eladó lett a tó és vele együtt a telek, apukám a megtaka-rításaiból megvásárolta a családnak. Itt már bőven akadt hely a konyhakertnek sok-sok zöldséggel, a gyü-mölcsösnek, a szőlőnek és persze a fűszer- és gyógynövényeknek, amelyeknek gondozásából a család min-den tagja kivette, kiveszi a részét.

A növények iránti rajongásomat az általános iskolai és a gimnáziumi biológia tanáraim csak tovább fokoz-ták, ugyanis olyan lelkesedéssel tudtak a témáról beszélni, ami engem is teljesen magával ragadott. Mond-hatni egyenes út vezetett a Kertészeti Egyetemre, ahol rengeteg szakmai pluszt kaptam az ott tanítóktól, valamint az évfolyamtársaimtól.

2014-ben, a nagyobbik lányom, Anna születése után néhány hónappal létrehoztam a Bazsalikomos kertet, hogy a kertünkben termett alapanyagokat felhasználva magas minőségű herba- és gyümölcstea-keveréke-ket, lekvárokat, szószokat készíthessek. A szívvel-lélekkel végzett munka meghozta eredményét, a termékek sikere minden várakozásomat felülmúlta. Így a következő évben már háromszor annyit készítettem a Nap, Hold és Gyógyulj meg névre keresztelt gyógyteakeverékekből. Emma kislányom érkezését követően kicsit visszavettem a tempóból, de éjszakánként gyakran lejegyeztem az ötleteimet, és tervezgettem a következő szezont. Nyáron újult erővel kezdtem dolgozni, a már megszokott finomságok mellett új termékek kerül-tek a polcokra, a csatnik és a bazsalikomos pestók rendkívül népszerűek lettek. Ettől az évtől rendszeres kiállítója lettem a kiskertpiacnak, ahol igényes magyar kistermelőket ismertem meg, és jó barátokra tettem szert. Ezután következtek a herbatea-készítő workshopok, a sóvirágok (fűszeres-virágos fűszersókeverékek) megalkotása, és sok-sok izgalmas együttműködés.

A munkámban az egyik legjobb dolog, hogy Annát és Emmát szinte mindig a közelemben tudhatom. Együtt éljük most újra azt, amiben gyerekkoromban nekem már részem volt. Tavasszal elvetjük a magokat,

7

és a lányok minden nap csodálattal szemlélik, mennyit nőttek a növények, közösen szüretelünk, és a konyhá-ban is nagyon jól érzik magukat. Ugyanakkor a munkámnak köszönhetően rengeteg fantasztikus emberrel hozott össze a sors, akiktől nemcsak szakmailag, de emberileg is sokat tanultam.

Tavaly nyáron minden porcikámban azt éreztem, hogy alkotnom kell, és már nemcsak bazsalikomos pes-tót vagy zsályás sóvirágot, hanem valami maradandót, amivel közelebb tudom hozni az embereket a termé-szethez, a kerthez és a benne termő finomságokhoz. Konkrét tervem még nem volt, de felhívtam Szendeff Lőrinc fotós barátomat, hogy mikor ér rá, mert könyvet fotóznánk, az enyémet. Az első közös fotózás után lassan kezdett összeállni a kép, de valójában csak idén tavasszal tisztult le teljesen. A célom annak a világnak a bemutatása volt, amit a közösségi felületeimen és a tévében már évek óta képviselek. Szeretném meg-ismertetni az olvasókkal kedvenc fűszernövényeim sokszínűségét, miközben elmesélem, milyen könnyen termeszthetők, és milyen változatosan használhatók fel a konyhában. Helyet kaptak a kötetben nagy ked-venceim, az ehető virágok és néhány vadon termő ehető növény is, amiket régóta beillesztek a mindennapi étkezésbe. A kiadónál lelkesen fogadtak, Péterrel és Hajnival már az első találkozásunkkor rögtön megta-láltuk a közös hangot. Hamarosan az egész csapattal megismerkedtem, megkezdtük a munkát, és innentől kezdve már nem volt megállás. (Köszi, Anya, a sok-sok zöld teát és reggeli kávét!)

Ez a könyv nagy segítségedre lesz, ha otthoni fűszerkert létrehozását tervezed, de persze az is találhat ben-ne számos újdonságot, aki már évek óta kertészkedik. Amellett, hogy összegyűjtöttem minden fontos infor-mációt az egyes növények termesztéséről, arról is olvashatsz, hogyan szoktam feldolgozni a friss fűszereket, miként készítem a pestót vagy a herbateát. A könyv végén pedig megtalálod a 4 évszak szezonális receptjeit – a jövőben talán már nem csak az én kedvenceim lesznek! Remélem, sikerül téged is arra inspirálni, hogy minél több friss fűszernövényt, ehető virágot vagy akár gyomnövénynek titulált növényt használj a főzésnél, ”egyenesen a kertből”. Az utolsó oldalakon található táblázatok megkönnyítik az ehető növények párosítá-sát, és így könnyebben átláthatod majd a könyv szereplőinek legfontosabb tulajdonságait.

A természet kincs!

Szeretettel:

8

9

tavasz

10

fűszernövények

11

tavasz

NÖVÉNYEK

12

13

bevezető

A fűszernövények, ehető virágok és vadon termő növények mindenekelőtt azért fantasztikusak, mert fo-gyasztásukkal szinte észrevétlenül látjuk el szervezetünket hasznos tápanyagokkal, ásványi anyagokkal, vi-taminokkal. Talán nem is gondolnád, hogy az oldalas mellé helyezett rozmaring- és kakukkfűágak nemcsak a sült hús ízét dobják fel, de az emésztésnek is jót tesznek, a tojásra szórt friss petrezselyem és koriander pedig segíti a tápanyagok felszívódását.

Ebben a könyvben szeretném megmutatni, hogy nyugodtan adhatunk nagyobb mennyiségeket az éte-lekhez, például a sokak által csak teának fogyasztott ízgazdag borsmentából, vagy az izsópból, amelynek gyönyörű kékeslila virágait eddig valószínűleg csak messziről csodáltad. Ha egyszer ráérzel, hogy a frissen szedett fűszernövények, ehető virágok milyen sokféleképpen használhatók, szinte függővé válsz, és minden étkezésedbe, italodba belecsempészed majd. Egyes növényeknek több részét is felhasználhatod, hogy csak egy példát említsek, a koriander virágát teheted halas, zöldséges ételekhez, levelét salátákhoz, krémlevesek-hez, ezért a koriandert az ehető virágok és a fűszernövények között is megtalálod majd.

Persze nem minden esetben a friss változat az ideális, és amikor már nincs tele a kert zöldellő növényekkel, én is előveszem a nyáron gondosan megszárított, illetve különböző formában eltett (fűszerolaj, fűszervaj, pesto) fűszereket, virágokat. A bazsalikom, a koriander, a metélőhagyma és a petrezselyem frissen a legfino-mabb, de például az oregánónak, a mentának és a zsályának kifejezetten jól áll a szárítás.

A vadon termő ehető növények nagyon sok tápanyagot, vitamint, ásványi anyagot és fitokemikáliát tar-talmaznak, segítik az emésztést, támogatják a máj munkáját, erősítik az immunrendszert, miáltal hozzájá-rulnak az egészségesebb életmódhoz. Nagy előnyük, hogy ingyen és hosszú időn keresztül beszerezhetők, ráadásul némelyik, többek közt a pitypang, a tyúkhúr vagy a medvehagyma zöld levelei és különleges virágai már kora tavasszal a tányérunkra kerülhetnek, amikor a konyhakert még nem túl változatos.

Kísérletezz velük minél többet, és legyen része a hétköznapjaidnak is, hogy virágszirmokat szórsz a reggeli rántottára vagy zsályával díszíted a vendégváró limonádét!

?

Fűszernövények

A fűszernövényekkel közelebb tudom hozni az embereket a természethez és a kerthez.

16

Babér Nemes babér

Mint a legtöbb mediterrán növény, az örök-zöld, fényes, viaszos levelű babér is gyönyörűen mutat a kertben. Friss, aromás illatával, hétről hétre új, élénkzöld leveleket hozó ágaival dísz-növényként is funkcionál, amellett, hogy fűszer-ként használhatjuk.

Így termesztem: A hazánkban örökzöld kisfává vagy cserjévé növő babér nagy méretű cserépben májustól októberig lehet a kert napfényben gazdag részén, míg télen hűvös, zárt helyen vagy üvegház-ban érzi otthon magát, mivel fagyérzékeny. A laza, jó vízáteresztő képességű, tápanyagban gazdag ta-lajt kedveli. Naponta egyszer locsoljuk meg, a vízzel ilyenkor ne spóroljunk!

Így használom a konyhában: A babér egyedi illa-tában a szegfű, a fahéj és a mediterrán tengerpartok illata keveredik. Frissen citrusos, zöldalmás. Fel-használása nagyon sokoldalú, én a savanykás ízű leveseket szinte el sem tudom képzelni nélküle. Halakhoz, hüvelyesekhez, paradicsomos ételekhez illik, de az alma, a körte és az aszalt gyümölcsök ízével is harmonizál. A babér levelét egészben adjuk az ételhez, tálalás előtt eltávolíthatjuk. Vékony ágait nyársként is használhatjuk.

Gyógyhatásai: Emésztést segítő, étvágyjavító, fáj-dalomcsillapító, vizelethajtó, fertőtlenítő, antibak-teriális hatású, és enyhíti a megfázásos tüneteket is.

Tárolása: A babérlevelet tálcákra kiterítve, nap-fénytől védett, száraz helyiségben szárítom, de vé-kony zsinórra fűzve is száríthatjuk, igen mutatós így! Mikor már könnyen törnek a levelek, jól záró-dó üvegbe töltöm, száraz, sötét helyen tartom, és ha használom, nagyon élvezem, hogy sokkal aromá-sabb (ezért kevesebb szükséges az ételbe) és zöl-debb színű, mint a bolti változat.

Babértea

Bár elsőre furcsán hangozhat, teát is szoktam ké-szíteni belőle. 1 teáskanál szárított vagy 2 teáskanál friss babért 2 dl forró vízzel leforrázok. Lefedem, 15 percig áztatom, majd leszűröm. Szárított na-rancshéjjal, aszalt almával és mentával egyszerűen isteni. Nagyon izgalmas, fahéjas, szerecsendiós ízt ad a forró italnak, míg nyáron lehűtve, mézzel és frissen facsart citromlével ízesítve a legfinomabb. Friss babérlevélből és szárítottból is adhatunk a kü-lönféle teákhoz; mielőtt leforráznánk, törjük meg néhány helyen a leveleket.

fűszernövények

Laurus nobilis

fűszernövények

lila bazsalikom

görög bazsalikom

télálló bazsalikom

kerti bazsalikom

thai bazsalikom

fahéjbazsalikom

citrombazsalikom

20

fűszernövények

Bazsalikom

Kerti bazsalikom

(Basilicum)

Volt olyan év, hogy május végén az összes létező cserepünkben bazsalikommagok várták, hogy júli-usra bódító ”nyárillatba” boríthassák a kertet. Dúsan növekvő, friss, ropogós leveleiben szinte érezni a sza-badság évszakának ízeit. Bizonyára te is könnyen felidézed az illatát… Az sem véletlen, hogy az olasz konyha nap mint nap használja, ugyanis segít a ke-ményítő, a fehérjék és a zsírok megemésztésében.

Így termesztem: A kerti bazsalikom egyéves, nap-imádó fűszernövény, meleg-, nedvesség- és fényigé-nyes, az átmeneti lehűléseket nem kedveli. A táp-anyagban gazdag, jó vízgazdálkodású földet sze-reti. Az optimális csírázási hőmérséklete 18-20 °C, a magok 10-14 nap után kelnek ki. A magvakat 0,5-1 cm mélyre ültetjük, lehetőleg megülepe-dett, morzsás szerkezetű, sima talajba. Különö-sebb ápolást nem igényel, egyedül arra figyeljünk, hogy a körülötte felbukkanó gyomokat mindig távolítsuk el. Ha a szabadba ültetjük, a vetés idejét – a talaj felmelegedésétől függően – április végé-re, de inkább májusra tervezzük. Ablakpárkányon vagy télikertben már április elején megkezdhetjük kis edényekben a palánták nevelését, amiket aztán a májusi fagyok elmúltával ültethetünk majd ki a kertbe. Cserépben is májustól érzi jól magát a szabadban, aztán egészen az őszi lehűlésig élvez-hetjük zamatos leveleit, fűszeres illatát. A virágos, leveles hajtást az első elágazás fölött kb. 5-8 cm ma-gasságban vágjuk le, így elkerülhető, hogy a bazsa-likom magba menjen, hiszen arra késztetjük, hogy elágazásokat és leveleket hozzon, bokrosodjon.

Így használom a konyhában: Fűszeres aromájú, szegfűszegre, ánizsra emlékeztető illatát, jellegzetes ízét magas illóolaj-tartalmának köszönheti. A leg-jobb benne, hogy egyaránt illik a sós ízvilághoz és az édességekhez. Nélkülözhetetlen a paradicsommal készült ételekhez, a mediterrán és az ázsiai gaszt-ronómia egyik alapvető fűszernövénye. Ízesíthetsz vele sült húst, sült zöldségeket, natúr sajtokat, színe-sebbé teszi a főzelékeket, zöldségkrémeket. Fontos, hogy a hőre érzékeny leveleket a főzés, sütés végén add az ételhez, így megőrzöd intenzív aromáját. Édességek közül a citrusos, gyümölcsös (szamó-ca!) desszertekhez illik a legjobban, de csokoládé-val, mézzel és vaníliával is remek. Fantasztikus pá-rost alkot a citromfűvel vagy aszalt gyümölcsökkel. Cuki, apró, fehér virágaival díszítheted a salátákat, fagyikat, gyümölcsös édességeket. A virágos hajtá-sokat és az alsó fás részeket szószokba, levesekbe, herbateába, illetve szörpkészítésnél használhatjuk.

Gyógyhatásai: A bazsalikom teája antidepresszáns, antiszeptikus, baktériumölő hatású, jó fájdalom- és lázcsillapító, görcsoldó, gyulladáscsökkentő, köptető, bevethető köhögés ellen, megnyugtat, oldja a feszült-séget, kedvezően befolyásolja a vérnyomást. Evés előtt elfogyasztva étvágyserkentő, étkezés után fokozza a gyomornedvek működését, így segíti az emésztést.

Tárolása: A bazsalikom úgy marad a legtovább friss, ha egy pohár vízbe helyezed. A vizet minden nap cseréld, így kb. 5 napig használhatod. Csak a teljesen száraz leveleket fagyaszd le, különben

21

elszíneződik. A szárításnál figyelj rá, hogy ne érje közvetlen napfény, mert az erősen tűző sugaraktól is megbarnulnak a levelek. Amint megszárad, rög-tön tedd jól záródó üvegbe, és tartsd sötét helyen, hogy mind a színét (sajnos a szárítás hatására már nem élénkzöld, hanem sötétzöld), mind az aromá-ját hosszú időn keresztül megőrizze.

Különleges bazsalikomfajták:

A lila bazsalikom (Ocimum basilicum var. purpuras-cens) levele lila, virága rózsaszín. Aromájában a ge-novai változatokra emlékeztet, de kevésbé intenzív, virágos jegyekkel. Salátákba, rizshez is passzol, sőt fűszeres ecetek színezésére is használhatod.

A görög ’Bush’ bazsalikom (Ocimum basilicum var. minimum) sűrűn elhelyezkedő, apró méretű, fűszeres leveleiről és kicsi, fehér, illatos virágairól híres. Íze a kerti bazsalikomhoz hasonló, ánizsos, aromás. Azt vettem észre, hogy cserépbe ültetve, lakásban és teraszon ez a bazsalikomfajta érzi magát a legjobban.

Az intenzív citromillatú és citrusos ízű citrom-bazsalikomot (Ocimum basilicum var. citriodorum) kisebb méretű, világoszöld, fényes leveleiről lehet felismerni, apró virágai halványfehérek. Remek fűszere a halból készült ételeknek, tengeri fogások-nak, mediterrán mártásoknak.

Kertünk legújabb lakója a télálló bazsalikom (Oci-mum × citriodorum ’Pesto Perpetuo’), mely a kerti ba-zsalikommal megegyező illatú és ízű, hidegtűrő fajta. Levele viaszos felületű, világoszöld-fehér színű, vas-tagabb textúrájú, mint a hagyományos bazsalikom. Cserépben, ablakpárkányon is könnyen nevelhetjük.

Az intenzíven fahéjas, fűszeres illatú, ánizsos ízű fa-héjbazsalikomnak (Ocimum basilicum ’Cinnamon’) sok változata létezik. Mindről elmondható, hogy száruk ciklámenes-lilás színű, virágszáruk lila, apró virágaik rózsaszínek. A thai bazsalikom (Ocimum basilicum var. thyrsiflora) a fahéjbazsalikom egyik fajtája. Gyümölcssaláták, desszertek, ázsiai ételek, hideg és meleg italok remek ízesítője.

Bazsalikomtea

Már bizonyára látod, hogy nekem a bazsalikom a mindenem, imádom a belőle készített forrázatot is. A friss (2 teáskanál) vagy szárított (1 teáskanál) bazsalikomot leöntöm 2 dl forró vízzel, az edényt lefedem, és 5-10 percig áztatom. Nyáron isteni jeges tea készíthető így sok-sok citrusfélével, advent ide-jén viszont fűszeres aromája miatt az egyik kedvenc italom, sőt télen torokfájásra is bevethető egy kis mézzel ízesítve.

fűszernövények

22

fűszernövények

Juniperus communis

23

Boróka

Közönséges boróka

A hamvaskék terméséről ismert örökzöld boróka, amely nem mellesleg a gin alapanyaga, remek fű-szer a pácokban, a vad- és vörös húsokból készült ételeknél pedig szinte kötelező a használata. A leve-lei szúrósak – nem igazán élvezetes gyűjteni –, de éppen ezért nagy sikerélmény, amikor másfél órás borókagyűjtés után, itt-ott fájó ujjakkal, ránézünk a hamvaskék tobozbogyókkal teleszedett kosarunkra.

Így termesztem: Magyarország szinte egész terüle-tén előfordul, erdőirtásokon, mezőkön, legelőkön, utak mentén található meg. A boróka nem igényes a talajra és szárazságtűrő, a kertben is könnyű a gon-dozása. Az akár 5 m-esre is megnövő örökzöld bo-kor vagy fa kétivarú növény, a termések a nőivarú egyedeken fejlődnek. Hármas örvökben álló levelei szúrósak, aromás bogyói először zöld színűek, majd az érés során, mely másfél-két éven át is elhúzódhat, világoslila, végül kékeslila színűek lesznek. Emiatt ugyanazon a borókabokron találhatunk éretlen és érett tobozbogyókat is. Az érett bogyók hamvasak, viaszosak, sötétlila, már-már kék színűek, átmérő-

jük 5-10 mm. Augusztustól októberig gyűjthetjük, de mivel levelei igen szúrósak, kesztyűben indul-junk neki a borókaszedésnek!

Így használom a konyhában: A borókának egyet-len ehető és felhasználható része a termése, azaz a tobozbogyó. Kiváló húsok pácolásához, de te-hetünk belőle savanyúságokba, gomba mellé, ha-lakhoz és gyökérzöldségekhez is. Klassz választás fűszerolajokhoz.

Gyógyhatásai: Nagy mennyiségben tartalmaz illó-olajat, melegítő hatású, és a benne található ható-anyagoknak köszönhetően serkenti az emésztést.

Tárolása: A borókabogyókat tálcán kiterítve, száraz helyen szárítom, és jól záródó üvegekben tárolom.

Fontos: Várandósság alatt, illetve vesebetegséggel küzdőknek fogyasztása veszélyes!

24

Borsikafű

Csombor, borsfű, csombord

A borsikafű vagy más néven csombor az erdélyi kony-ha egyik kedvelt fűszere, és ezt tökéletesen megér-tem, mert mióta elkezdtem termeszteni a kertben, én is sok ételbe belecsempészem, izgalmas citrusos, bor-sos és aromás íze miatt. Finom, kecses virágai a leg-egyszerűbb desszerteket is különlegessé varázsolják.

Így termesztem: Egyéves, fásodó szárú növény, a talajra nem különösebben igényes, de a napos területeket kedveli. Április elején magról vetem, komposzt és általános növényföld keverékébe, de palántaként is könnyen beszerezhető. Töve dúsan elágazó, keresztben átellenes levelei kis méretű-ek, lándzsás alakúak, sötétzöldek. Egész nyáron át virágzik, álfüzérben álló virágai aprók, fehér vagy világoslila színűek.

Így használom a konyhában: A borsikafű illata citrusos, kakukkfüves, íze aromás, borsos, citru-sos, citromhéjas és fás jegyekkel. A fásodó, leveles szárat használhatjuk főzelékek, levesek ízesítésére. A leveleket a főzés végén adjuk az ételhez. Jól illik

a paradicsomos fogásokhoz, halakhoz, húsokhoz, káposztához, burgonyához, kolbászokhoz, gom-bához, hüvelyesekhez, savanyú mártásokhoz és savanyúságokhoz. Virágai desszertek, krémlevesek díszítésére alkalmasak.

Gyógyhatásai: A borsikafűből készült forrázatot remekül alkalmazhatjuk gyomorproblémák keze-lésére, puffadás ellen, gyomorrontás esetén. Aszalt gyümölcsökkel párosítva igazi teakülönlegesség.

Tárolása: Csokrokba kötve szárítom. Száraz, nap-tól védett helyre akasztom, és amikor már könnyen törnek a levelei, lemorzsolom a szárról. Jól záró-dó üvegekbe teszem, száraz, sötét helyen tárolom. Szárítva kb. egy évig őrzi meg aromáját.

25

fűszernövények

Satureja hortensis

26

Citromfű

Orvosi citromfű

Mióta a citromfüvet nem csak herbateaként iszom, egészen új felfedezésekre jutok a felhasználhatósá-gának sokszínűségét illetően. Az egyik kedvenc nyári vacsorám: mozzarellát és rengeteg frissen szedett citromfüvet összekeverek, meglocsolom olívaolajjal, sózom, borsozom, és készen is van. Imádom az ilyen végtelenül egyszerű, de annál ki-tűnőbb recepteket!

Így termesztem: A citromfű a mentafélékhez hasonló küllemű, bokrosodó évelő, könnyen ter-meszthető. A kert napos részét, a tápanyagban gazdag, jó vízáteresztő képességű talajt kedveli. Keresztben átellenesen álló, élénkzöld levelei fo-gazott szélűek, levélhónaljban növő ajakos virágai illatosak, fehér színűek. Cserépben, a teraszon vagy akár a konyhaablakban is jól nevelhető, de fontos, hogy a földje ne száradjon ki, és fényben gazdag he-lyet válasszunk neki. Ha cserépben neveljük, min-den évben ültessük át.

Így használom a konyhában: A citromfű sok il-lóolajat tartalmaz, illata és íze citromos, reszelt cit-romhéjas, savanykás, ehető részei a levél, a leveles hajtás és a virágok. Gyümölcssalátákba és limoná-dékba téve isteni,